
Aktsiaseltsi Transservis-N

2007.aasta majandusaasta aruande kinnitamine

Korraldus võetakse vastu Kohaliku omavalitsuse korralduse seaduse § 35 lõike 3, Äriseadustiku § 298 lõike 1 punkti 7 ja  § 305 lõike 1 alusel.

1. ASJAOLUD JA MENETLUSE KÄIK

Narva linn on AS-i Transservis-N, registrikood 10338071, ainuaktsionär. 

AS Transservis-N juhatus esitas 2007.aasta majandusaasta aruande, audiitori järeldusotsuse ja kasumi jaotamise ettepaneku, ning teeb Narva Linnavalitsusele, kui AS Transservis-N ainuaktsionäride üldkoosolekule ettepaneku need kinnitada. AS Transservis-N nõukogu kiitis heaks 2007.aasta majandusaasta aruande. 

2007.aasta majandusaasta aruande alusel AS Transservis-N esitas ka kasumi jaotamise ettepaneku.Vastvalt jaotamise ettepanekule on AS-i Transservis-N 2007.a puhaskasum 155 025 krooni, ettepaneku järgi tuleb kasum suunata eelmiste periodide kahjumi vähendamiseks. AS-i Transservis-N nõukogu ei esitanud muudatusi kasumi jaotamise ettepanekule. 
2. ÕIGUSLIKUD ALUSED

Vastavalt Äriseadustiku § 298 lõike 1 punktile 7 aktsionäride üldkoosoleku pädevusse kulub majandusaasta aruande kinnitamine ja kasumi jaotamine. Vastavalt Äriseadustiku § 305 lõikele 1 kui aktsiaseltsil on üks aktsionär või kui lisaks temale on aktsionäriks vaid aktsiaselts ise, võib otsuseid vastu võtta, järgimata Äriseadustiku §-des 291, 293–297 ja 304 sätestatut. Sel juhul tuleb otsus vormistada kirjalikult ja allkirjastada aktsionäride poolt, ning selles tuleb märkida muuhulgas aktsionäride nimed ja häälte arv, samuti otsuse tegemise aeg.
Kohaliku omavalitsuse korralduse seaduse § 35 lõike 3 järgi Linnavalitsuse pädevusse kuulub osaühingu või aktsiaseltsi, mille ainsaks osanikuks või aktsionäriks on linn, nõukogu liikmete nimetamine, samuti muude asutaja, osaniku või aktsionäri õiguste teostamine.

Eelviidatu alusel on Narva Linnavalitsuse õiguspäedev kinnitama AS-i Transservis-N 2007. aasta majandusaasta aruannet.

3. OTSUS

Narva Linnavalitsus, kui AS Transservis-N, registrikood 10338071, ainuaktsionär otsustab:

3.1. Kinnitada Aktsiaseltsi Transservis-N 2007.aasta majandusaasta aruanne.

3.2. Kinnitada Aktsiaseltsi Transservis-N 2007.majandusaasta kasumi jaotamise ettepanek.

4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

